Charles Pinot Duclos

Charles PINOT DUCLOS (naskiĝinta la  en Dinan, mortinta la  en Parizo) estis franca verkisto kaj historiisto.
Vivo
Li komencis sian karieron ĉe advokato sed okupiĝis poste pri literaturo kaj famigis sin per siaj Considerations sur les mœurs (1751), la bone akceptita romano Confessions du comte de * * * (1742), la Histoire de Louis XI (1745) kaj la Mémoires sur les mœurs du XVIIIe siècle (1749).
Ekde 1739 li estis membro de la Akademio de la enskribaĵoj, kaj iĝis ano de la Franca Akademio en 1747. Ties daŭra sekretario li iĝis en 1755. En 1766 li perdis la bonvolon de superuloj kaj faris vojaĝon en Italujon, kies frukto literatura estis Considérations sur l'Italie (1791).
Lia ĉefverko estis la spritaj kaj informaj Mémoires secrets sur le règne de Louis XIV, la Régence et le règne de Louis XV (1791)
Fontoj
Meyers Großes Konversations-Lexikon, Band 5. Leipzig 1906, p. 248, kio legeblas tie ĉi.

Kategorio:Francaj verkistoj
Kategorio:Francaj historiistoj